Foto op 'n kas deur Liana Schonbron | Bydraes | Woes - Kreatiewe platform vir Afrikaans
Titel: Foto op 'n kas
Aantal woorde: 215
Datum gepubliseer: 27 Oct 2014
Foto op 'n kas
Kleintyd het ek agterkom as mense doodgaan word hulle 'n 'foto op 'n kas'. Myself toe al voorgeneem geen van my mense in die dode gaan ooit op 'n kas sit en vir my kyk nie, nooit. Nee, hulle sou vir my kyk as ek verbyloop, wat ek ookal doen, sou die oë my volg, het ek geglo.
Vandag dink ek met 'n glimlag terug aan daardie kleintyd "vrees". Ek weet nou dat ons almal eendag 'n foto op 'n kas gaan word. My ma is nou een. Sy is 'n foto in my kort gangetjie, op haar eie wit kassie, onder haar eie spieel, en sy kyk vir my.
Dis nie 'n grillerige of slegte kyk nie, dis 'n goeie een, ek hou van daai kyk. Ek verstaan nou beter. Nou kan ek nie haar oë, of haar glimlag vergeet nie. Die herinnering wat 'n foto bring is so eg, ek hoor sommer haar stem ook. Uiteindelik weet en verstaan ek die doel van die foto op 'n kas. Ek is ook nou 'ok' daarmee om eendag een te word …'n foto op 'n kas…
Gedink ek sal my oë toemaak as die kleinkinders verbyloop, net tot hulle verstand kry en weet ek kyk vir hulle met 'n "mooi kyk".
E-pos Liana Schonbron
Lees ander kortverhale deur Liana Schonbron
Ja ek gee ook nie om as ek 'n foto op 'n kas of muur word nie. Maar voor dan, wil ek hulle BAIE dinge gee om te onthou wanneer hulle na daai foto kyk.
Ek het hierdie gedagtes van jou geniet.
Dalk kan jy ook iets oor ons nuwe Vandag in Woorde tema wat in die nuwe nuusbrief van later bekend gemaak word, skryf.
5 jaar 3 maande 3 weke 2 dae oud
Ek kan waarlik nie help om hieroor te glimlag nie, want dis tog so waar. Maar gister se fotos word vandag se herinneringe :-)